En god opplevelse! Huset er rett ved strandpromenaden, og det er nydelige rene strender og fine restauranter langs hele promenaden. Vi ble møtt av husverten selv om vi kom sent på kvelden, ca midnatt. Midtveis kom en hyggelig dame og rengjorde huset og skiftet sengetøy og håndklær. Det var lagt ut badehåndklær og strandutstyr, og de hadde ordnet med både vin, frokost, kaffe og søtsaker til oss da vi kom. Da vi skulle dra spurte vi om vi kunne ha bagasjen litt lenger pga sen flyvning tilbake til Norge, og da fikk vi lov å utsette utsjekk til kl 14 i stedet for kl 10 som er opprinnelig tid. Veldig raust og veldig enkelt å kommunisere på engelsk med vertene! Vi vil anbefale restauranten Elio & Thyme og ikke minst Piperaki bakery. Nydelig gresk kaffe/freddo og ferske gode bakevarer i både continental og gresk stil👏Vi vil gjerne booke her igjen!